En grill menu bestående af pulled pork blev søndag afsluttet med, at grill-risten blev taget af grillen og lagt på en barnevogn, som derefter gik i ild i Vestbjerg nord for Aalborg. Grillen og barnevognen var placeret i en garage. Barnevognen udbrændte og garagen blev lettere sodskadet. Hos Nordjyllands Politi har man en klar opfordring til de grillglade nordjyder. - I disse grill-tider er det vigtigt, at man tænker sig om, når en varm rist, grill eller aske sættes væk, så dette ikke antænder noget, lyder fra Nordjyllands Politi.

Referat:
En pulled pork menu skabte i weekenden dramatik i Vestbjerg nord for Aalborg.